ມື​ປືນ​ຖືກ​ຈັບ​ ຫຼັງ​ຈາກ​ຍິງ​ຕຳຫຼວດ ຟິ​ລາ​ແດ​ລ​ເຟຍ ບາດ​ເຈັບ 6 ຄົນ
ເຈົ້າ​ໜ້າ​ທີ່​ຕຳຫຼວດ​ສອງ​ຄົນ​ໄດ້​ຄາ​ຢູ່​ໃນ​ເຮືອນຫຼັງ​ນັ້ນ​ກັບ​ມື​ປືນ ​ດົນ​ກວ່າ​ສີ່​ຊົ່ວ​ໂມງ ກ່ອນ​ທີ່ຈະຖືກຊ່ວຍອອກມາຢ່າງປອດໄພ.
ຕຳຫຼວດໃນນະຄອນ ຟິລາແດລເຟຍ ໄດ້ຈັບຜູ້ຕ້ອງສົງໄສຄົນນຶ່ງ ໃນຕອນເຊົ້າວັນພະ ຫັດມື້ນີ້ ຫຼັງຈາກການປະເຊີນໜ້າກັນເປັນເວລາຫຼາຍຊົ່ວໂມງ ທີ່ໄດ້ເຮັດໃຫ້ເຈົ້າໜ້າທີ່ ຫົກຄົນ ໄດ້ຮັບບາດເຈັບຈາກລູກປືນທີ່ບໍ່ເຖິງຂັ້ນອັນຕະລາຍເຖິງຊີວິດ ໂຄສົກຄົນນຶ່ງເວົ້າວ່າ ຫຼັງຈາກ ຕຳຫຼວດ ໄດ້ຄວບຄຸມຕົວ ຜູ້ຕ້ອງສົງໄສແລ້ວ, ບັນດາ ເຈົ້າໜ້າທີ່ໄດ້ເຮັດວຽກ ເພື່ອກວດຄົ້ນເຮືອນຫຼັງນຶ່ງ ໃນຄຸ້ມ Nicetown ຂອງນະຄອນ ດັ່ງກ່າວ ບ່ອນທີ່ມືປືນໄດ້ໃຊ້ເພື່ອກັນຕົນເອງ ສະຖານະການໄດ້ເລີ່ມຂຶ້ນໃນວັນພຸດວານນີ້ ເມື່ອເຈົ້າໜ້າທີ່ຄົນນຶ່ງໄດ້ເດີນທາງໄປທີ່ ເຮືອນຫຼັງນັ້ນເພື່ອປະຕິບັດໝາຍຈັບ ເຈົ້າໜ້າທີ່ຕຳຫຼວດສອງຄົນໄດ້ຄາຢູ່ໃນເຮືອນຫຼັງນັ້ນກັບມືປືນ ດົນກວ່າສີ່ຊົ່ວໂມງ ກ່ອນ ທີ່ຈະຖືກຊ່ວຍອອກມາຢ່າງປອດໄພ ບັນດາເຈົ້າໜ້າທີ່ໄດ້ພະຍາຍາມທີ່ຈະສື່ສານກັບມືປືນຄົນນັ້ນ, ລວມທັງໄດ້ໂທລະສັບ ຫາລາວຫຼາຍຄັ້ງ, ແຕ່ໄດ້ກ່າວວ່າ ໃນຂະນະທີ່ລາວບໍ່ໄດ້ຮັບສາຍໂທລະສັບນັ້ນ, ລາວ ກໍບໍ່ໄດ້ເວົ້າຫຍັງ ໂຄສົກຕຳຫຼວດໄດ້ກ່າວວ່າ ເຈົ້າໜ້າທີ່ທັງໝົດຫົກຄົນ ຜູ້ທີ່ມີບາດແຜຖືກປືນຍິງ ນັ້ນໄດ້ ຮັບອະນຸຍາດໃຫ້ອອກຈາກໂຮງໝໍໃນຕອນແລງຂອງວັນພຸດວານນີ້ ເຈົ້າໜ້າທີ່ອີກຄົນ ນຶ່ງໄດ້ເຂົ້າຮັບການປິ່ນປົວຈາກການບາດເຈັບ ທີ່ໄດ້ເກີດຂຶ້ນໃນເຫດລົດຕຳ ທີ່ກ່ຽວ ຂ້ອງກັບລົດແລ່ນຕຳເຄື່ອງກີດຂວາງ ການຍິງກັນໄດ້ເຮັດໃຫ້ບໍ່ມີການເຂົ້າອອກ ໃນຕຶກສູນກາງວິທະຍາສາດສຸຂະພາບ ຂອງ ມະຫາວິທະຍາໄລ ເທັມໂປ ທີ່ຕັ້ງຢູ່ໃກ້ຄຽງ ມະຫາວິທະຍາໄລດັ່ງກ່າວໄດ້ຂຽນຂໍ້ຄວາມ ໃນທວິດເຕີວ່າ “ອັດປະຕູໄວ້ ຢູ່ງຽບໆ ຢູ່ຊື່ໆ ຕຳຫຼວດກຳລັງຮັບມືກັບສະຖານະການ ”